# selaou
## Brezhoneg
### Etimologiezh

    (Verb) (1499) Sezlou er C'hatolikon. Da geñveriañ gant ar ger kerneveurek golsawas, dezhañ ar memes ster. Etimologiezh diasur.
    (Furm-verb) Savet diwar « selaou- », pennrann ar verb « selaou », hep dibenn-ger.

### Verb

selaou /ˈseːlɔw/ /ˈʃeːlɔw/ ; verb kreñv eeun (anv-gwan-verb : selaouet). (displegadur)
* Teuler evezh evit klevet.
** Dalc’het a-walc’h e voe arre warne, evit ober dezhe chom, met ne selaoujont ket an dro-mañ. — (Fañch an Uhel, Kontadennoù ar Bobl/3, Al Liamm, 1988, p. 140.)
** Ha kaer an neus breman selaou, sioulder an drêzenn nʼeo torret nemet gant trouz ar mor o frega war an trêz. — — (Fañch al Lae, Bilzig, Kemper, 1925, p. 124.)
** Lom a lakaas e skouarn ouzh gwerenn ar prenestr da selaou. — (Jakez Riou, An Ti Satanazet, Skridoù Breizh, 1944, p. 62.)
** Ne selle mui, mes selaou a rae gant e ziv skouarn ha gant peder en dije selaouet mar en dije bet. — (Jakez Riou, An Ti Satanazet, Skridoù Breizh, 1944, p. 64.)
** - Berr e kavi da amzer. Selaou du-hont... — (Jakez Riou, Geotenn ar Werc'hez ha danevelloù all, Al Liamm, 1957, p. 32.)
    selaou pizh
* chom da selaou
* Selaou ober un dra
** Didostait kozh ha yaouank, didostait da glevet Da selaou kanañ ur son a zo nevez savet.
* Selaou traoù (kanaouennoù, kontadennoù, kuzulioù ub):
** Mar plij ganac'h a selaoufet Ur werz a zo newez savet ; — (Fañch an Uhel, Gwerziou Breiz-Izel 1, An Oriant, 1868, p. 80.)
** — [...] : « sede tud amañ, leizh an ti anezho, ha ne ne badfent ket da selaou marvailhoù kaer ar vro ma krenfent gant ar riv ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)
** Gras d'imp da chilaou gant evez kelennadurez hon breur, ar Maro. — (Erwan ar Moal, Pipi Gonto, Kemper, 1925, p. 58.)
** Ya ! aotrou Job, prim on hiziv, ha skuizh on aet o selaou sotonioù an dud vezv. — (Jakez Riou, An Ti Satanazet, Skridoù Breizh, 1944, p. 20.)
** [...] ; pell ac'hano, ha kerkent ha ma c'hellas kaout un tammig anal e krogas d'ober : miaou ! miaou ! ma oa un druez selaou anezhañ. — (Jakez Riou, An Ti Satanazet, Skridoù Breizh, 1944, p. 65.)
** C'hoant a zeuas da Rivanon diskenn betek goueled an draonienn evit selaou mouskan ar wazhig [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 64.)
** Selaou ur sonenn, un ton, Brezhoneg ar Skorf 39
* Selaou pedenn ub
** Kaout a rae d’an dud paour e selaou Doue o fedenn..., — (Lan Inizan, Emgann Kergidu 1, Brest, 1877, eil emb. Al Liamm 1977, p. 34.)
** Doue, mad ha trugarezuz, en doa selaouet va feden. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 45.)
* Selaou tud pe loened:
** ... selaou ac'hanon. — (Lan Inizan, Emgann Kergidu 1, Brest, 1877, eil emb. Al Liamm 1977, p. 158.)
** Aotraunez hag itronezed a deu d'o selaou er prenestroù, hag a daol arc'hant dezhe. — (Fañch an Uhel, Kontadennoù ar Bobl/4, Al Liamm, 1989, p. 97.)
** Me lavar me, ma talv ar boan selaou ac'hanon, me lavar, ma 'z eo bet laket va fôtred e rank an azenned, me lavar n'eus da damallout nemet ar... person ! — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 35.)
** — « Sebezet oun, Laouig, ouz da zelaou. [...]. » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 57.)
** ... ha kerkent ha ma c'hellas kaout un tammig anal e krogas d'ober : miaou ! miaou ! ma oa un druez selaou anezhañ. — (Jakez Riou, An Ti Satanazet, Skridoù Breizh, 1944, p. 65.)
** Goude an deiz-se or-beze ar skïant da zelled en-dro deom hag-eñ ne veze den o selaou ahanom. — (Jules Gros, Le trésor du breton parlé Deuxième Partie, 1970, p. 472.)
* selaou tud pe loened oc'h ober tra pe dra
** Selaouit anezañ o krozal d'e vab. — (Jules Gros, Le trésor du breton parlé Première Partie, 1966, p. 208.)
    selaou mouilc'hi o foerat
selaou ouzh verb kreñv dieeun
* Reiñ e c'houlenn da unan bennak.
* Selaou ouzh pedenn ub
** — [...], ha Doue a zelaouo ouc'h hor peden. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 229.)
** « M'hoc'h eus levezon en Neñv, ma selaouer ouzh ho pedennoù en Neñv, goulennit ma vevin. » — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 284.)
* Selaou ouzh ub: ober diouzh ali pe urzh unan bennak, ober evel ma lavar den pe zen.
** Selaou ouzh ho maouez. — (Joakim Gwilhom, Livr el labourer, Gwened, 1849, p. 30.)
** Selaou doc'h tud , Brezhoneg ar Skorf, 39
** Na selaouit ket doc'h hennezh. — (EEBR 1974-1975, p. 230.)

#### Stummoù all

* selaouat

#### Deveradoù

* abadenn-selaou
* selaouell
* selaouennañ
* selaouennva
* selaouer
* selaouerezh
* selaouidigezh

#### Troioù-lavar

* chom da selaou
* selaou mouilc'hi o foerat
* selaou pizh

#### Troidigezhioù

Teuler evezh evit klevet (1)
* alamaneg : horchen , zuhören
* esperanteg : aŭskulti
* galleg : écouter
* italianeg : ascoltare
* kembraeg : gwrando
* saozneg : to listen
* spagnoleg : escuchar
Reiñ e c'houlenn da unan bennak
* galleg : écouter , exaucer

### Furm verb

selaou /ˈseːlɔw/
* Furm ar verb selaou e trede gour unan an amzer-vremañ, en doare-disklêriañ.
* Furm ar verb selaou en eil gour unan an doare-gourc'hemenn.
** ... ; selaou ac'hanon. — (Lan Inizan, Emgann Kergidu 1, Brest, 1877, eil emb. Al Liamm 1977, p. 158.)
** Selaou, va mab, gourc'hemenn ur mestr, ha digor d'e glevout skouarn da galon. — (Sant Benead - Reolenn ar venec'h, Studi hag Ober, 1974, p. 3.)

### Daveoù

Roll an daveoù :
* : Ar c'hCatholicon, troet gant escouter.
* : Lexique Étymologique des termes les plus usuels du Breton Moderne, p. 245.

### Anv-kadarn

selaou
* Ober ur selaou.